EkBass/fiwiki-20250220-pages-articles huggingface dataset:
Denis Cuspert

Denis Cuspert (1975Radicalized: New Jihadists and the Threat to the West, s. 198 Peter R. Neumann – 17. tammikuuta 2018 Dayr al-Zawrin maakunta, Syyria'Gangsta jihadi' Denis Cuspert killed fighting in Syria The Guardian) oli saksalainen rapartisti ja jihadisti. Hän käytti taiteilijanimeä Deso Dogg ja taistelijanimeä Abu Talha al-Almani.German rapper-turned-jihadi Denis Cuspert reportedly killed in Syria Deutsche Welle == Elämä == Cuspertilla oli saksalainen äiti ja ghanalainen isä. Hän varttui Berliinin Kreuzbergissä. Hän liittyi jengitoimintaan, sai tuomioita useista pienistä rikoksista ja vietti vuosia nuorisorikollisten laitoksissa. Vuonna 2006 hän keikkaili rapartisti DMX:n kanssa. Hän saavutti artistina kohtalaista menestystä ja levytti Deso Dogg -nimellä kolme albumia. Hän kuitenkin päätti uransa vuonna 2010, kääntyi muslimiksi ja siirtyi salafistipiireihin. Vuonna 2012 Cuspert lähti toisen käännynnäisen, radikaalin saarnaajan vaikutuspiirissä oltuaan Egyptiin. Syyriaan hän saapui vuosien 2012 ja 2013 paikkeilla. Hän taisteli alun perin al-Nusran rintamassa, mutta siirtyi Isis-järjestön riveihin vuonna 2014. Yhdysvaltain ulkoministeriö lisäsi hänet globaalien terroristien listaukseen vuonna 2015. Cuspert esiintyi useissa propagandavideoissa, joista yhdessä piti käsissään ihmiseltä irrotettua päätä. Hän vaati toistuvasti terrori-iskujen tekemistä Euroopassa, uhkaili Barack ObamaaThe FBI translator who went rogue and married an ISIS terrorist CNN ja vaikuttaa toimineen saksaa puhuneiden islamilaisten radikaalien houkuttelijana Isis-toimintaan. Vuonna 2014 FBI:n kielenkääntäjä Daniela Greene, joka sai tehtäväkseen tutkia Cuspertin toimia, valehteli FBI:lle aikeistaan ja lähti Syyriaan, jossa meni naimisiin Cuspertin kanssa. Greene kuitenkin pakeni pian takaisin Yhdysvaltoihin, jossa hänet pidätettiin. Hän suostui yhteistyöhön viranomaisten kanssa, myönsi syyllisyytensä virheellisiin lausuntoihin kansainvälisestä terrorismista ja sai kahden vuoden vankeustuomion. Hän vapautui kesällä 2016. Cuspert sai surmansa Itä-Syyriassa tammikuussa 2018. Hänen kuolemastaan oli esitetty jo aiempia väitteitä, mutta tällä kertaa Isikselle myötämielinen mediaverkosto julkaisi kuvia hänen verisestä ruumiistaan. Sama media kertoi Cuspertin haavoittuneen vakavasti taistellessaan Yhdysvaltain tukemien Syyrian demokraattisten voimien ottaessa Raqqan hallintaansa loppuvuodesta 2017. Jäi epäselväksi, kuoliko Cuspert näihin vammoihin vai muussa yhteydessä. == Lähteet == Luokka:Saksalaiset hip hop -artistit Luokka:Saksalaiset terroristit Luokka:Isis Luokka:Vuonna 1975 syntyneet Luokka:Vuonna 2018 kuolleet
Masaru Ibuka

Masaru Ibuka (11. huhtikuuta 1908 Nikko – 19. joulukuuta 1997 Tokio) oli japanilainen liikemies, joka perusti Sonyn yhdessä Akio Moritan kanssa. Ibuka oli Sonyn pääinsinööri. Ibukan johtamat nauhurin ja transistoriradion sekä monien muiden tuotteiden kehitystyöt nostivat Sonyn teknisen kehityksen kärkeen yli kolmeksi vuosikymmeneksi. Yhtiöstä tuli samalla yksi maailman menestyneimmistä ja tunnetuimmista elektroniikkayrityksistä. Ibuka valmistui insinööriksi vuonna 1933 Tokion Wasedan yliopistosta. Hän voitti Pariisissa palkinnon kehittämästään moduloidusta valonsiirtojärjestelmästä. Ibuka työskenteli useissa tieteellisissä yrityksissä ennen kuin hän perusti Akio Moritan kanssa Tokyo Tsushin Kogyo K.K:n vuonna 1946. Yhtiö sai vuonna 1958 uuden nimen, Sony Corporation. Ibukan tekniset innovaatiot ja Moritan markkinointikyvyt johtivat siihen, että Sonysta tuli Japanin johtava elektroniikkateollisuuden yritys. Ibuka kehitti magnetofoninauhan vuonna 1949, ja vuosi sen jälkeen Sony esitteli Japanissa ensimmäisen nauhurin. Ibuka johti Japanin ensimmäisen transistoriradion kehitystä 1950-luvulla ja 1960-luvulla maailman ensimmäisen väritelevision sekä Trinitron-väritelevision kehitystä. Ibuka toimi vuosina 1950–1971 Sonyn toimitusjohtajana ja 1971–1976 hallituksen puheenjohtajana. Hän jäi eläkkeelle 1976, mutta toimi edelleen hallituksen kunniapuheenjohtajana. Koulutus kiinnosti Ibukaa, ja hän kirjoitti aiheesta kirjoja sekä johti varhaiskasvatuksen yhdistystä. Hän toimi myös Japanin partiolaisten johtajana. == Lähteet == Luokka:Japanilaiset liikemiehet Luokka:Japanilaiset insinöörit Luokka:Sonyn henkilöstö Luokka:Vuonna 1908 syntyneet Luokka:Vuonna 1997 kuolleet
Chambers

Chambers on muun muassa seuraavien henkilöiden sukunimi: * Becky Chambers (s. 1985), yhdysvaltalainen tieteiskirjailija * Calum Chambers (s. 1995), brittiläinen jalkapalloilija * Darrell Chambers (s. 1961), yhdysvaltalainen nyrkkeilijä * Dave Chambers (s. 1940), kanadalainen jääkiekkovalmentaja * Donald Eugene Chambers (1930–1999), yhdysvaltalainen merijalkaväen sotilas ja rikollinen * Dorothea Chambers (1878–1960), brittiläis-yhdysvaltalainen tennispelaaja * Dwain Chambers (s. 1978), brittiläinen pikajuoksija * Eddie Chambers (s. 1982), raskaansarjan nyrkkeilijä * Emma Chambers (1964–2018), brittiläinen näyttelijä * Justin Chambers (s. 1970), yhdysvaltalainen malli ja näyttelijä * Marilyn Chambers (1952–2009), yhdysvaltalainen pornonäyttelijä * Paul Chambers (1935–1969), yhdysvaltalainen jazzmuusikko * Robert Chambers (1802–1871), skotlantilainen kirjailija * Robert W. Chambers (1865–1933), yhdysvaltalainen kirjailija * Stanley Holroyd ”Stan” Chambers (1923–2015), yhdysvaltalainen televisioreportteri * Shawn Chambers (s. 1966), yhdysvaltalainen jääkiekkoilija * Whittaker Chambers (1901–1961), yhdysvaltalainen kirjailija * William Chambers (1723–1796), skotlantilainen arkkitehti. ==Kuvitteellisia henkilöitä== * John "Jake" Chambers, kuvitteellinen hahmo Stephen Kingin Musta torni -kirjasarjassa
Miesten Divari-kausi 2019–2020

Miesten Divari-kausi 2019–2020 on järjestyksessään 32. miesten Divarin kausi. Divarin runkosarja alkoi 11.9.2019 ja se loppuu 29.2.2020. Uusia joukkueita sarjassa ovat liigasta pudonneet Koovee ja Karhut, sekä 2. divisioonasta nousseet Pirkat ja SB Vantaa. Divarikausi 2019-20 katkesi koronakriisin takia ennen välieriä, ja Salibandyliiton hallituksen päätöksellä Salibandyliigaan nousi Divarin runkosarjan voittanut ja välieriin edennyt Nurmon Jymy. == Joukkueet == Joukkue Kunta Kotihalli Perustettu Päävalmentaja Karhut Pori Porin urheilutalo 1992 Pekka Nylund Koovee Tampere AutoCenter Areena 1996 Arto Riihimäki Rangers Kirkkonummi Kirkkonummen väestönsuoja 1992 Sebastian Fager- Pintilä LNM Liminka Kempelehalli (ei sijaitse seuran omassa kotikunnassa) 1999 Harri Naumanen NST Lappeenranta Lappeenrannan urheilutalo 1994 Mika Valtonen FBC Turku Turku Kupittaan palloiluhalli 1995 Santeri Raatarila Loviisan Tor Loviisa Loviisan liikuntahalli 1991 Sami Aalto O2-Jyväskylä Jyväskylä Palokan koulukeskus 2011 Joonas Kaasalainen M-Team Helsinki Arena Center Ruskeasuo 1996 Sakari Tervo EV Akatemia Helsinki Mosahalli 2007 Tomi Rastas NJ Seinäjoki Nurmohalli, Nurmo 1995 Jarmo Eteläaho Josba Joensuu Joensuu Areena 1988 Antti Ruokonen Pirkat Pirkkala Pirkkalan vapaa-aikakeskus Petri Järvenpää SB Vantaa Vantaa Myyrmäen urheilutalo 1991 Teemu Vanhala == Runkosarja == == Pudotuspelit == {{Turnauspuu8 |.. - |NJ|2|M-Team|1 |.. - |LNM |1|Rangers|2 |.. - |FBC Turku |2|O2-Jyväskylä|0 |.. - |Pirkat | 1|Koovee|2 |.. - |NJ|X|Rangers| X |.. - |FBC Turku|X|Koovee| X |.. - ||x||x |.. - |||| }} === Puolivälierät === \---- \---- \---- \---- \---- \---- \---- \---- \---- \---- \---- === Välierät === \---- \---- \---- \---- \---- \---- === Finaali === \---- \---- \---- \---- \---- == Putoamiskarsinta == == Lähteet == * https://salibandy.fi/tulokset * https://salibandy.fi/huippu-urheilu/divari/sarjan-esittely/ 2019–2020 Luokka:Salibandysarjojen kausi 2019–2020
Melchiorre Cesarotti

Melchiorre Cesarotti (1730−1808) oli italialainen kielitieteilijä ja runoilija. Hän teki Ossianin tunnetuksi Italiassa kääntämällä runot italiaksi oivallisin verso sciolto -säkein. Runot vaikuttivat melkoisesti Italian lyyrikoihin, varsinkin Vincenzo Montiin, Ugo Foscoloon ja Ippolito Pindemonteen. Cesarotti oli ahkera ja etevä klassikkojen, kuten Plutarkhoksen, Homeroksen ja muiden, kääntäjä. Hänen kielitieteellisistä teoksistaan on etevin Saggio sulla filosofia delle lingue (1785), jossa hän Accademia della Cruscaa vastustaen puolustaa kielellisen kehityksen vapautta. Hänen kootut teoksensa ilmestyivät 40 nidoksena 1805−1813. Guido Mazzoni julkaisi 1882 hänen teoksiaan nimellä Prose edite ed inedite.Cesarotti, Melchiorre Tietosanakirja osa 1, palsta 1564−1565, Tietosanakirja Osakeyhtiö 1909 == Lähteet == ==Aiheesta muualla== Luokka:Italialaiset runoilijat Luokka:Italialaiset kielitieteilijät Luokka:Italialaiset kielenkääntäjät Luokka:Vuonna 1730 syntyneet Luokka:Vuonna 1808 kuolleet
Fredrik Cederborgh

Fredrik Cederborgh (17. kesäkuuta 1784 Lindesberg − 19. tammikuuta 1835 Lindesberg) oli ruotsalainen kirjailija. Hän toimi joitakin vuosia valtion virassa, asui sitten jonkin aikaa maaseudulla, julkaisi Tukholmassa aikakauskirjaa Anmärkaren (1816−1823) ja asui myöhemmin omistamallaan rautatehtaalla. Hän on julkaissut joukon enimmäkseen humoristisia romaaneja, joista tunnetuimmat ovat Uno von Trasenberg (1809−1819), Ottar Tralling (1810−1818) ja Nàgot litet om grefve Jacques Pancraoe von Himmel och Jord (1818). Kootut teokset ilmestyivät 1834 nimellä Ungdoms tidsfördrif.Cederborgh, Fredrik, Tietosanakirja osa 1, palsta 1544, Tietosanakirja Osakeyhtiö 1909 == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1784 syntyneet Luokka:Vuonna 1835 kuolleet
František Ladislav Čelakovský

František Ladislav Čelakovský (1799−1852) oli tšekkiläinen runoilija, kääntäjä ja toimittaja. Čelakovský pyrki J. W. von Goethen ja Herderin vaikutuksen alaisena uudistamaan taiderunoutta kansanrunouden kautta, koska hänen mielestään vain siinä esiintyy elävässä runollisessa muodossa kansanhenki. Kokoelmassa 'Slaavilaisia kansanlauluja' (1822−1827) hän julkaisi tšekkiläisessä käännöksessä valikoiman kauneimpia slaavilaisia kansanlauluja. Vuonna 1852 hän julkaisi laajan kokoelman slaavilaisia sananlaskuja: 'Slaavilaisten viisaus sananlaskuissa'. Kokoelmat 'Venäläisten laulujen kaikuja' (1829) ja 'Tšekkiläisten laulujen kaikuja' (1839) ovat sekä muodollisessa että runollisessa suhteessa erinomaisia taiderunouteen siirrettyjä mukailuja kansanrunoudesta, ja niiden vaikutus seuraaviin runoilijoihin on ollut huomattava. Čelakovskýn epigrammit, jotka hän on julkaissut nimellä Kvítí ('Kukkia') kuuluvat tšekkiläisen runouden kauneimpiin. Paljon lyyristä kauneutta on myös hänen runokokoelmassaan Satalehtinen ruusu (1840), jossa lemmen, isänmaan ja luonnon runous ovat sulaneet yhteen.Čelakovský, František Ladislav, Tietosanakirja osa 1, palsta 1547−1548, Tietosanakirja Osakeyhtiö 1909 Čelakovskýn panslavistiset harrastukset joutuivat koetteelle, kun hän virallisessa lehdessä Pražské poštovské noviny, ainoassa senaikaisessa tšekkiläisessä sanomalehdessä, jonka toimituksen Itävallan hallitus oli hänelle uskonut, 1835 oli antanut ilmestyä kirjoituksen, jossa arvosteltiin Venäjän politiikkaa puolalaisiin nähden, ja sen takia hän Venäjän hallituksen painostuksesta menetti toimeentulonsa. Hän toimi myös slaavilaisen filologian opettajana Breslaun yliopistossa 1841−1849 sekä sen jälkeen vähän aikaa Prahassa ja julkaisi tällä alalla teoksia, joilla ei enää ole tieteellistä arvoa. == Lähteet == ==Aiheesta muualla== Luokka:Tšekkiläiset runoilijat Luokka:Toimittajat Luokka:Tšekkiläiset kielenkääntäjät Luokka:Vuonna 1799 syntyneet Luokka:Vuonna 1852 kuolleet
Superintendentti

Superintendentti on etenkin Keski-Euroopassa ja muun muassa Skotlannissa johtava virkamies eräissä kirkoissa. Se vastaa toisinaan piispaa toisinaan lääninrovastia. Muutamassa Saksan evankelisen kirkon (EKD) jäsenkirkossa on kirkon johtava virka superintendentti (Lippen maakirkko). Muutamissa jäsenkirkoissa alue, kuten Berliinin, Brandenburgin ja Sleesian Ylä-Lausitzin evankelinen kirkko on jaettu superintenduureihin Suomen evankelis-luterilaisen kirkon rovastikuntien tapaan. Ruotsissa kuningas Kustaa Vaasa nimitti ensimmäiset superintendentit alueille, joilla ei ollut piispaa tai hiippakuntaa. Superintendentti erosi piispasta siten, että hänellä ei ollut piispan vihkimystä ja hän toimi samalla hiippakuntakaupungin kirkkoherrana. Tällaisia alueita, superintenduureja (superintendentia) Ruotsissa oli Kalmar 1555–1678, Göteborg 1665–1725, Visby 1645–1772, Mariestad 1581–1647, Karlstad 1647–1722 ja Härnösand 1647–1772. Vuoteen 1772 mennessä nämä on muutettu hiippakunniksi. Myös valloitetuilla alueilla, kuten Itämerenmaakunnissa perustettiin superintenduureja kirkollista työtä varten. == Lähteet == == Aiheesta muualla == Luokka:Kirkolliset virat
Aamunkoittomaalari

Aamunkoittomaalari (englanninkielisessä tutkimuksessa Daybreak Painter) oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 520–500 eaa. Maalarin oikeaa nimeä ei tunneta. Tutkimuksessa käytetty nimitys perustuu erään hänen teoksensa aiheeseen. Aamunkoittomaalari maalasi erityisesti lekyyttejä, oinokhoeja ja olpeja. Myös hänen nimimaalauksensa on lekyytissä oleva maalaus, joka esittää merestä nousevaa auringonjumala Heliosta sekä Heraklesta. == Lähteet == == Aiheesta muualla == Luokka:Antiikin kreikkalaiset mustakuviomaalarit
Affecter

Affecter (engl.) oli antiikin kreikkalainen savenvalaja ja vaasimaalari, joka teki ja maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 540–520 eaa. Maalarin oikeaa nimeä ei tunneta. Tutkimuksessa käytetty englanninkielinen nimitys perustuu hänen teostensa tyyliin, jossa hahmoja on luonnehdittu teennäisiksi (engl. affected). Affecter saattoi olla Amasis-maalarin oppilas. Hän teki pääasiassa kaula-amforoita. Suurin osa niistä on löydetty Etruriasta, minkä vuoksi on mahdollista, että hän teki vaaseja pääasiassa etruskimarkkinoille. Tähän viittaa myös maalausten tyyli, jota on luonnehdittu manieristiseksi, ja joka ei vaikuta olevan puhtaasti ajan ateenalaisen maun mukaista. == Teoksia == Tiedosto:Terracotta neck-amphora (jar) MET DP115337.jpg|Kaula-amfora, n. 550–540 eaa. Tiedosto:Warrior departure Louvre F22.jpg|Kaula-amfora, n. 540–530 eaa. Tiedosto:Pederastic courtship Louvre F20.jpg|Kaula-amfora, n. 540–520 eaa. Tiedosto:Pittore affettato, anfora con olpiti, 520 ac. ca. 02 da necrop. del crocif. del tufo, orvieto.JPG|Kaula-amfora, n. 520 eaa. Tiedosto:Dionysos Ikarios BM B153.jpg|Dionysos ja Ikarios, yksityiskohta amforasta, n. 540–520 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Aison

Aison (, ) voi viitata seuraaviin: * Aison, kreikkalaisen mytologian hahmo * Aison (toimi n. 440–420 eaa.), attikalainen vaasimaalari * Aison, antiikin aikainen kaupunki Magnesiassa * Aison, antiikin aikainen kaupunki Traakiassa
Intiansardiini

Intiansardiini (Sardinella longiceps) on kupusillien heimoon (Dorosomatidae) kuuluva trooppisten merten kala. == Koko ja ulkonäkö == vasen|thumb|200px|Intiansardiineja. Intiansardiinin tavanomainen pituus on 20 senttimetriä, suurimmillaan 23 senttimetriä. Paino on korkeintaan 200 grammaa. Kalan ruumis on pitkänomainen ja lieriömäinen, ja sen korkeus on alle 30 prosenttia kalan pituudesta pyrstöä lukuun ottamatta. Vatsa on pyöreä. Kidusaukon takana on heikko kultainen täplä, josta lähtee heikko kultainen kylkiiviva. Kiduskannen takareunassa on selkeä musta piste. Intiansardiini muistuttaa paljon Sardinella neglecta- ja Sardinella lemuru -lajeja, mutta sillä on näitä pidempi pää ja enemmän kiduspiikkejä. == Levinneisyys ja elinympäristö == Intiansardiinia esiintyy Intian valtameren pohjois- ja länsiosissa sekä Adeninlahdessa ja Omaninlahdessa ja Intian eteläosissa, muttei kuitenkaan Punaisessameressä ja Persianlahdessa . Se elää rannikoiden pelagisella alueella. == Ravinto ja elintavat == Intiansardiinin ravintoa on kasviplankton, eritoten piilevät sekä myös pienet äyriäiset. Se tulee sukukypsäksi keskimäärin 16,3 senttimetrin mittaisena. Kutu tapahtuu tavallisesti yöaikaan. Laji elää enintään kolmivuotiaaksi. == Käyttö ja kalastus == Intiansardiini on Intian merten runsain sillikala ja tärkeimpiä merikalastuksen kohteita. Suurin vuotuinen saalismäärä aikavälillä 1950–2016 oli yli 700 000 tonnia vuonna 2014. Intiansardiinia myydään tuoreena, kuivattuna ja suolattuna sekä savustettuna ja säilykkeenä. == Lähteet == Luokka:Kupusillit
Akheloos-maalari

Akheloos-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 525–500 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, jossa Herakles taistelee Akhelooksen kanssa. Akheloos-maalari oli osa niin kutsuttua Leagros-ryhmää, joka oli viimeisiä merkittäviä mustakuviokeramiikan valmistajia. Hän maalasi erityisesti amforoita ja hydrioita, ja Herakles kuului hänen suosikkiaiheisiinsa. == Teoksia == Tiedosto:Jumper with weights and aulos player Staatliche Antikensammlungen 1892.jpg|Pituushyppääjä ja auloksensoittaja. Lekyytti, n. 525–500 eaa. Tiedosto:Terracotta amphora (jar) MET DP119262.jpg|Juhlijoita. Amfora, n. 525–500 eaa. Tiedosto:Terracotta amphora (jar) MET DP115356.jpg|Juhlijoita. Amfora, n. 520–510 eaa. Tiedosto:Terracotta neck-amphora (jar) MET DP115345.jpg|Amfora, n. 510–500 eaa. Tiedosto:Terracotta pelike (wine jar) MET GR192.jpg|Pelike, n. 510 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Akhilleus-maalari

Akhilleus-maalari oli antiikin kreikkalainen vaasimaalari, joka maalasi puna- ja valkopohjakeramiikkaa. Hän toimi klassisella kaudella noin vuosina 470–425 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen maalauksistaan esittää Akhilleusta ja Briseistä. Akhilleus-maalari oli Berliini-maalarin oppilas, mikä näkyy hänen maalaustyylissään ja aiheissaan. Hän käytti kaikkia aikansa päätekniikoita, punakuvio- ja valkopohjatekniikan lisäksi jonkin verran myös mustakuviotekniikkaa, jota käytettiin aina Panathenaia-amforoissa. Akhilleus- maalari teki erityisesti nolalaisia amforoita ja lekyyttejä. == Teoksia == Tiedosto:Ephebe uniform MNA Inv11107.jpg|Efebi. Yksityiskohta amforasta, n. 460–455 eaa. Tiedosto:Terracotta Nolan neck-amphora (jar) MET DP161818.jpg|Nolalainen amfora, n. 460–450 eaa. Tiedosto:Poseidon pursuing Met 41.162.139.jpg|Poseidon tavoittelee naista. Yksityiskohta lekyytistä, n. 460–450 eaa. Tiedosto:Terracotta lekythos (oil flask) MET DP358969.jpg|Lekyytti, n. 460–450 eaa. Tiedosto:Pittore di achille, cratere con nike e donna in corsa, 450 ac ca.jpg|Krateeri, n. 450 eaa. Tiedosto:Pittore di achille, anfora panatenaica, 450-420 ac, da necropoli arnoaldi, tomba 110, B 02.JPG|Panathenaia-amfora, n. 450–420 eaa. Tiedosto:Oedipus and Sphinx, pelike, 450-440 BC, Berlin F 2355, 141646.jpg|Oidipus ja sfinksi. Yksityiskohta pelikestä, n. 450–440 eaa. Tiedosto:Terracotta lekythos (oil flask) MET DT6206.jpg|Lekyytti, valkopohja, n. 440 eaa. Tiedosto:Mousai Helikon Staatliche Antikensammlungen Schoen80 n1.jpg|Lyyraa soittava muusa. Yksityiskohta lekyytistä, n. 440–430 eaa. Tiedosto:Perseus Achilles Painter Louvre CA6106.jpg|Aryballos, n. 440–430 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit Luokka:Antiikin kreikkalaiset valkopohjamaalarit
Alamaailmamaalari

Alamaailmamaalari (merkityksessä ”Manalamaalari”, englanninkielisessä tutkimuksessa Underworld Painter) oli antiikin kreikkalainen vaasimaalari, joka maalasi apulialaista eteläitalialaista punakuviokeramiikkaa. Hän toimi klassisella kaudella noin vuosina 340–310 eaa. Maalarin oikeaa nimeä ei tunneta. Tutkimuksessa käytetty nimitys perustuu erään hänen teoksensa manala- aiheeseen. Alamaailmamaalari oli Dareios-maalarin työn jatkaja. Heidän työpajansa sijaitsi mahdollisesti Taraksessa. Alamaailmamaalari maalasi erityisesti suurikokoisia vaaseja, kuten krateereita ja lutroforoksia. Maalausten aiheissa on muun muassa mytologisia aiheita, teatteria sekä hautajaisaiheita. Maalarille nimen antaneen voluuttikrateerin toisella puolella on kuvattuna Haades, Persefone, Orfeus ja muita manalan asukkaita sekä Selene ja Helios, ja toisella puolella Dionysoksen kruunaava Nike sekä nuorukaisia ja naisia. Vaasi on nykyisin esillä Staatliche Antikensammlungenissa Münchenissä. == Teoksia == Tiedosto:Krater by the Underworld Painter Staatliche Antikensammlungen Munich 1.jpg|Voluuttikrateeri, n. 340–310 eaa. Tiedosto:Krater naiskos Antikensammlung Berlin 1984.45 n2.jpg|Yksityiskohta krateerista, n. 340 eaa. Tiedosto:Loutrophoros Antikensammlung Kiel B 787 (4).jpg|Lutroforos, n. 330 eaa. Tiedosto:Pittore di dario o degli inferi (cerchia), nestoris apulo, 330-320 ac ca.jpg|Nestoris, n. 330–320 eaa. Tiedosto:Pittore di dario o degli inferi (cerchia), phiale apula, 330-320 ac ca.jpg|Fiale, n. 330–320 eaa. Tiedosto:Getty Villa - Mixing Vessel with a deceased youth (detail) - inv.96.AE.117.jpg|Yksityiskohta krateerista, n. 330–320 eaa. Tiedosto:Terracotta pelike (jar) MET DP140107.jpg|Pelike, n. 330–310 eaa. Tiedosto:Terracotta pelike (jar) MET DP140106.jpg|Pelike, n. 330–310 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Liljeblad

Liljeblad on muun muassa seuraavien henkilöiden sukunimi: * Emil Liljeblad (1876–1937), suomalainen kirkkoherra, lähetyssaarnaaja ja kansatieteen tutkija * Ingeborg Liljeblad-Funtek (1887–1942), suomalainen laulajatar * Joni Liljeblad (s. 1989), suomalainen jääkiekkoilija * Samuel Liljeblad (1761–1815), ruotsalainen kasvitieteilijä * Tahvo Luosto, alk. Liljeblad (1905–1938), suomalainen kieli- ja kansatieteilijä * Viktor Emil Liljeblad (1847–1907), suomalainen senaattori, laamanni ja kihlakunnantuomari. Luokka:Luettelot henkilöistä sukunimen mukaan
Amasis (savenvalaja)

Amasis () oli antiikin kreikkalainen savenvalaja, joka teki attikalaista mustakuviokeramiikkaa. Hän oli mahdollisesti egyptiläistä sukujuurta, ja toimi Ateenassa arkaaisella kaudella noin vuosina 560/550–530/520 eaa. Amasiksen nimi perustuu oletettavasti faarao Ahmose II:n eli kreikkalaisittain Amasis II:n (faaraona noin vuodesta 569/568 eaa.) nimeen. Näin savenvalaja Amasis on voinut syntyä aikaisintaan noin vuonna 569 eaa. Savenvalajan perinteisen ajoituksen ja iän suhteen on ongelmia, jotka voivat johtua joko väärästä ajoituksesta tai henkilön nuoresta iästä aloittaessaan uransa. Amasis teki vaaseja, joista osan signeerasi omalla nimellään. Näitä vaaseja maalasi erityisesti hänestä tutkimuksessa käytetyn nimensä saanut Amasis-maalari. Usein heitä on pidetty samana henkilönä. Ilmeisesti Amasiksen signeeraamia vaaseja maalasivat kuitenkin myös muut vaasimaalarit, mistä voi päätellä, että signeeraukset olivat savenvalajan, ei vaasimaalarin tekemiä. == Teoksia == Tiedosto:Herakles Olympos Louvre F30 full.jpg|Amasiksen tekemä ja Amasis- maalarin maalaama olpe, n. 540 eaa. Tiedosto:Band cup Louvre F75.jpg|Amasiksen tekemä ja Amasis-maalarin maalama kyliks, n. 550–540 eaa. == Lähteet == Luokka:Antiikin kreikkalaiset savenvalajat
Anakles

Anakles () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 550–525 eaa. Anakles toimi yhdessä Nikostheneen kanssa, ja maalasi tämän valamia vaaseja. Joissakin vaaseissa esiintyy heidän kummankin signeerauksensa käyttäen sanaa epoiēsen (), mikä viittaa yleensä savenvalajaan. Tästä voidaan päätellä, että sanaa käytettiin joskus myös viitattaessa vaasimaalariin. == Lähteet == Luokka:Antiikin kreikkalaiset mustakuviomaalarit
Hans Ehrich

Hans Ehrich (s. 25. syyskuuta 1942 Kulosaari [nyk. Helsinki]) on Suomessa syntynyt ruotsalainen teollinen muotoilija. Ehrich syntyi Kulosaaren huvilakaupungissa saksalaisen Otto Ehrichin ja ruotsalaisen Karin Wennerholmin esikoisena. Perhe muutti Ruotsiin vuonna 1944. Ehrich kirjoitti ylioppilaaksi Roomassa ja aloitti opintonsa Ruotsissa Konstfackin taideteollisessa korkeakoulussa. Opiskeluaikoinaan Ehrich tutustui Tom Ahlströmiin ja perusti tämän kanssa vuonna 1968 A&E; Design -yrityksen, josta kehittyi myöhemmin erittäin menestynyt suunnittelutoimisto. Ehrichin perhe menetti mittavan omaisuutensa Suomessa toisen maailmansodan päätyttyä Potsdamin konferenssin päätösten ja valvontakomission toimien seurauksena. He menettivät Neuvostoliitolle muun muassa suuren Villa Ehrichin kartanon Kulosaaressa, sillä kaikki saksalaisomistus Suomessa tuli luovuttaa Neuvostoliitolle. Hans Ehrich on ollut useasti yhteydessä eri Suomen viranomaisiin, kuten ulkoministeriöön, puolustusministeriöön ja presidenttiin saadakseen Kulosaaren rakennuksen takaisin suvulleen, mutta tuloksetta. Ehrich tahtoisi tehdä yksityisomistuksessa olevasta rakennuksesta kotimuseon. == Palkintoja == * Ruotsin vuoden teollinen muotoilija 1987 * 14 Utmärkt Svensk Form -palkintoa 1983–1999 * 5 Red Dot -palkintoa 1997–2000 * Tukholman kaupungin erikoispalkinto 2005 == Suunnittelutöitä == Museumspallen_2008.jpg|Stockholm II ja Snupi -taittotuolit Bilskiss Optima Ehrich 1967.jpg|Optima-pienoisauto A&E; Diskborste prototyp.jpg|A&E; Designin tiskiharjan prototyyppejä == Lähteet == == Aiheesta muualla == *Svensk Form, "Levande Design 2008": Hela intervjun med Hans Ehrich (3 tim). Luokka:Ruotsalaiset muotoilijat Luokka:Vuonna 1942 syntyneet Luokka:Elävät henkilöt
Analatos-maalari

Analatos-maalari (Análatos-maalari) oli antiikin kreikkalainen vaasimaalari, joka maalasi protoattikalaista orientalisoivaa mustakuviokeramiikkaa. Hän toimi Ateenassa varhaisella arkaaisella kaudella noin vuosina 700–680 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen töitään on löydetty kaivauksissa Análatoksen (Néos Kósmos ja Néa Smýrni) alueelta. Analatos-maalari toimi ajalla jolloin Ateenassa valmistetussa keramiikassa oltiin siirtymässä myöhäisestä geometrisesta keramiikasta varhaiseen orientalisoivaan protoattikalaiseen keramiikkaan. Analatos-maalari oli Stathatou-maalarin oppilas. == Teoksia == Tiedosto:Hydria, Analatos Painter, 700-680 BC, NAMA Ap. 313, 190789.jpg|Hydria, n. 700–680 eaa. Tiedosto:Krater Analatos Staatliche Antikensammlungen 6077.jpg|Krateeri, n. 690 eaa. Tiedosto:Loutrophoros Analatos Louvre CA2985.jpg|Lutroforos, n. 690 eaa. Tiedosto:Loutrophoros Analatos profile Louvre CA2985.jpg|Lutroforos, n. 690 eaa. Tiedosto:Loutrophoros Louvre CA1960.jpg|Lutroforos, n. 680 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Xtrullor

Xtrullor (oik. Tuukka Veikkola, s. 22. heinäkuuta 1995, Haapavesi) on suomalainen elektronisen musiikin tuottaja. == Ura == Seitsenvuotiaana Tuukka aloitti viulunsoiton Jokilaaksojen musiikkiopistossa. Hän on ollut myös kansanmusiikkibändeissä ja soittanut orkesterissa. Elektronista musiikkia Tuukka oppi tekemään pääasiassa itseoppimalla ja musiikkiteknologian oppitunneilla. == Lähteet == Luokka:Suomalaiset elektronisen musiikin artistit Luokka:Elävät henkilöt Luokka:Syntymävuosi puuttuu
Andokides-maalari

Andokides-maalari oli antiikin kreikkalainen vaasimaalari, joka maalasi attikalaista musta- ja punakuviokeramiikkaa. Hän toimi Ateenassa arkaaisella kaudella noin vuosina 530–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Andokideen signeeraamia vaaseja. Joskus heidät on nähty myös samana henkilönä. Andokides-maalarin kausi ajoittuu vaiheeseen, jossa siirryttiin mustakuviotekniikasta punakuviotekniikkaan. Häntä pidetään usein punakuviotekniikan kehittäjänä yhdessä Psiaksin kanssa. Andokides-maalari maalasi ennen kaikkea amforoita ja suosi maalaustensa aiheena Heraklesta. Andokides-maalari teki mustakuvio- ja punakuviokeramiikan lisäksi myös niin kutsuttua kaksikielistä keramiikkaa, joka yhdisteli kumpaakin tyyliä samassa vaasissa. Tässä hän teki ilmeisesti yhteistyötä savenvalaja Andokideen työpajassa myös toimineen mustakuviomaalari Lysippides-maalarin kanssa, niin että Andokides-maalari maalasi punakuviopuolen ja Lysippides-maalari mustakuviopuolen. Myös heitä on joskus ehdotettu samaksi henkilöksi, mutta tyylien perusteella maalarit vaikuttavat eri henkilöiltä. == Teoksia == Tiedosto:Terracotta amphora (jar) MET DP119153.jpg|Amfora, n. 530 eaa. Tiedosto:Pittore di andokides, anfora bilingue, 530-520 ac. 03.JPG|Amfora, n. 530–520 eaa. Tiedosto:Belly amphora with Dionysos, attributed to the Andokides painter, Attic, c. 520 BC, L 267, view 3 - Martin von Wagner Museum - Würzburg, Germany - DSC05441.jpg|Amfora, n. 520 eaa. Tiedosto:Athena Herakles Staatliche Antikensammlungen 2301 A full.jpg|Athene ja Herakles. Kaksikielisen amforan punakuviopuoli, n. 520–510 eaa. Tiedosto:Athena Herakles Staatliche Antikensammlungen 2301 B full.jpg|Saman amforan mustakuviopuoli, sama kuva- aihe. == Lähteet == == Aiheesta muualla == Luokka:Antiikin kreikkalaiset mustakuviomaalarit Luokka:Antiikin kreikkalaiset punakuviomaalarit
Antimenes-maalari

Antimenes-maalari oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 530–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräässä hänen vaasissaan on jollekin Antimeneelle omistettu kalos-kirjoitus. Antimenes-maalari oli viimeisiä merkittäviä mustakuviomaalareita ja työskenteli aikana, jolloin monet vaihtoivat jo uuteen punakuviotekniikkaan. Hänen nimiinsä on laitettu yli 140 säilynyttä vaasia. Antimenes-maalari maalasi erityisesti amforoita ja hydrioita. Hänen maalauksissaan esiintyy sekä mytologisia että arkipäiväisiä aiheita. Erityisesti hän suosi Herakles-aiheita sekä kohtauksia lähdekaivoilla. Myös maalarin nimivaasi on hydria, joka esittää nuorukaisia peseytymässä lähdekaivolla. == Teoksia == Tiedosto:Terracotta hydria (water jar) MET DP115342.jpg|Hydria, n. 530–520 eaa. Tiedosto:Pittore di antimenes (cerchia), hydria con cavalieri sciti al galoppo, 530-520 ac ca. 03.jpg|Ratsumiehiä. Yksityis­kohta hydriasta, n. 530–520 eaa. Tiedosto:Psykter warrior Louvre F319.jpg|Psykter, n. 525–500 eaa. Tiedosto:Crater psykter Louvre MNE938.jpg|Kalykskrateeri, n. 525–500 eaa. Tiedosto:Terracotta neck- amphora (jar) MET DP138646.jpg|Amfora, n. 520 eaa. Tiedosto:Amphora olive- gathering BM B226 detail.jpg|Oliivinkorjuuta. Yksityis­kohta amforasta, n. 520 eaa. Tiedosto:Ajax body Achilles Louvre F201.jpg|Aias kantaa Akhilleuksen ruumista. Yksityis­kohta amforasta, n. 520–510 eaa. Tiedosto:Athens Lekythos with a warrior putting on armor.jpg|Lekyytti, n. 520–510 eaa. Tiedosto:Hydria with war scene, attributed to the Antimenes Painter, c. 510 BC, L 307 - Martin von Wagner Museum - Würzburg, Germany - DSC05482.jpg|Hydria, n. 510 eaa. Tiedosto:Judgement of Paris Staatliche Antikensammlungen 1722.jpg|Pariksen tuomio. Yksityis­kohta hydriasta, n. 510 eaa. == Lähteet == == Aiheesta muualla == Luokka:Antiikin kreikkalaiset mustakuviomaalarit
Asteas

Asteas () oli antiikin kreikkalainen vaasimaalari, joka maalasi eteläitalialaista punakuviokeramiikkaa. Hän toimi Poseidoniassa eli Paestumissa klassisen kauden lopulla noin vuosina 350–320 eaa. Asteas oli paestumilaisen vaasimaalauksen tärkeimpiä edustajia ja näistä harvoja, joka signeerasi työnsä. Hän maalasi erityisesti hydrioita ja krateereja. Asteaan maalauksien aiheina ovat muun muassa mytologia, erityisesti Dionysos-aiheet, sekä teatteri. == Teoksia == Tiedosto:Terracotta bell-krater (mixing bowl) MET DP113211.jpg|Kellokrateeri, n. 360–350 eaa. Tiedosto:Getty Villa - Storage jar with a scene from the Oresteia - inv. 80.AE.158.jpg|Kaula-amfora, n. 340 eaa. Tiedosto:Women bath Asteas Lebes gamikos MAN Inv11445 n1.jpg|Lebes gamikos, n. 340 eaa. Tiedosto:Women fountain Asteas MAN Inv11445 n2.jpg|Kylpeviä naisia. Yksityis­kohta edellisestä. Tiedosto:Asteas-bottega del pylon, piatto da pesce, paestum 340-330 ac ca.jpg|Kalalautanen, n. 340–330 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Ateena 1375 -maalari

Ateena 1375 -maalari (englanninkielisessä tutkimuksessa Painter of Athens 1375) oli antiikin kreikkalainen vaasimaalari, joka maalasi attikalaista niin kutsutun Kertš-tyylin punakuviokeramiikkaa. Hän toimi Ateenassa klassisen kauden lopulla noin vuosina 340–320 eaa. Hänet luetaan osaksi niin kutsuttua L.C.-ryhmää. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimpaan teokseensa, Ateena 1375 -kalykskrateeriin. == Lähteet == Luokka:Antiikin kreikkalaiset punakuviomaalarit
Brygos (savenvalaja)

Brygos () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Brygoksen vaaseja maalasi muun muassa hänestä nimensä saanut niin kutsuttu Brygos-maalari. Joskus heitä on pidetty samana henkilönä. == Lähteet == == Aiheesta muualla == Luokka:Antiikin kreikkalaiset savenvalajat
Tomorrow X Together

Tomorrow X Together (kor. 투모로우바이투게더), paremmin tunnettu nimellä TXT, on viisihenkinen eteläkorealainen yhtye, jonka perusti Big Hit Entertainment vuonna 2019. Yhtyeeseen kuuluvat jäsenet Soobin, Yeonjun, Beomgyu, Taehyun ja Hueningkai. TXT debytoi 4. maaliskuuta 2019 The Dream Chapter: Star EP- levyllä. == Historia == === Uran alku (2019) === TXT debytoi 4. maaliskuuta The Dream Chapter: Star EP:llä. ”Crown” -singlen musiikkivideo sai julkaisun myötä 15 miljoonaa katselukertaa vuorokaudessa. Yhtye julkaisi ensimmäisen studioalbuminsa The Dream Chapter: Magic 21. lokakuuta, ja samalla julkaistiin singlen ”9 and Three Quarters (Run Away)” musiikkivideo. === Japaninkielinen debyytti (2020) === TXT julkaisi ensimmäisen japaninkielisen singlealbuminsa Magic Hour 15. tammikuuta. Yhtye julkaisi toisen EP-levynsä The Dream Chapter: Eternity 18. toukokuuta. Japaninkielinen singlealbumi Drama julkaistiin 19. elokuuta. TXT julkaisi kolmannen EP-levynsä Minisode1: Blue Hour 26. lokakuuta yhdessä sen pääsinglen ”Blue Hour” kanssa. === Still Dreaming ja The Chaos Chapter: Freeze (2021–) === TXT julkaisi ensimmäisen japaninkielisen studioalbuminsa Still Dreaming 20. tammikuuta. Yhtye julkaisi toisen koreankielisen studioalbuminsa The Chaos Chapter: Freeze 31. toukokuuta, ja samalla julkaistiin single ”0X1=Lovesong (I Know I Love You)”. Yhtye julkaisi albumista uudelleenjulkaisun The Chaos Chapter: Fight or Escape 17. elokuuta. == Jäsenet == * Soobin (수빈) – johtaja * Yeonjun (연준) * Beomgyu (범규) * Taehyun (태현) * Hueningkai (휴닝카이) == Diskografia == === Studioalbumit === * The Dream Chapter: Magic (2019) *Still Dreaming (2021) (japaniksi) *The Chaos Chapter: Freeze (2021), uudelleenjulkaisu The Chaos Chapter: Fight or Escape (2021) === EP:t === * The Dream Chapter: Star (2019) * The Dream Chapter: Eternity (2020) *Minisode1: Blue Hour (2020) *Minisode 2: Thursday’s Child (2022) === Singlealbumit === * Magic Hour (2020) (japaniksi) *Drama (2020) (japaniksi) === Singlet === * ”Crown” * ”Cat & Dog” (englanninkielinen versio) * ”Our Summer” (acoustic mix) * ”9 and Three Quarters (Run Away)” * ”Can't You See Me?” *”Drama” *”Everlasting Shine” *”Blue Hour” *”Your Light” *Force” *”Love Sight” *”0x1=Lovesong (I Know I Love You)” ft. Seori *”Good Boy Gone Bad” == Lähteet == Luokka:Eteläkorealaiset poikabändit
Bryn Mawr -maalari

Bryn Mawr -maalari (englanninkielisessä tutkimuksessa Bryn Mawr Painter) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 500–480 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuimmat teoksensa sijaitsevat nykyisin Bryn Mawr Collegessa. Maalarilta tunnetaan erityisesti lautasia, joiden maalaukset kuvaavat tapahtumia pidoissa, kuten kottabos-pelin pelaamista. == Teoksia == Woman playing kottabos, plate, by the Bryn Mawr Painter, Attic Greek, c. 480 BC, red-figure terracotta - Sackler Museum - Harvard University - DSC01771.jpg|Kottabosta pelaava nainen, lautasen tondo, n. 480 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Katrin Himmler

Katrin Himmler (s. 1967 Dinslaken) on saksalainen kirjailija ja politiikan tutkija. Hän on avainroolissa holokaustissa toimineen Heinrich Himmlerin pikkuveljen Ernst Himmlerin lapsenlapsi. Hän on pitänyt omasta päätöksestään sukunimensä, koska ei halunnut kieltää juuriaan.Grandniece of Himmler, has NOT refused to have children to end her great-uncle’s bloodline. She believes the idea of good or evil being passed through bloodlines is itself a reflection of Nazi ideology. War History Online Himmler julkaisi vuonna 2007 omien tutkimustensa pohjalta kirjan Die Bruder Himmler: Eine Deutsche Familiengeschichte, jossa hän käsittelee sukuhistoriaansa ja erityisesti Heinrich Himmlerin sekä tämän kahden veljen vaiheita. Hän on kirjoittanut myös Michael Wildtin kanssa teoksen Himmlerin kadonneet kirjeet – Heinrich ja Marga Himmlerin kirjeenvaihto 1927–1945, jonka suomensi Maikki Soro.Himmlerin kadonneet kirjeet Minerva Kustannus Oy Himmler esiintyi dokumentissa Hitler's Children.The Descendants of Murderers The Atlantic Himmler meni naimisiin israelilaisen kanssa ja sai pojan. Hänen miehensä on holokaustista selviytyneiden jälkeläinen. == Lähteet == Luokka:Saksalaiset tietokirjailijat Luokka:Saksalaiset politiikan tutkijat Luokka:Vuonna 1967 syntyneet Luokka:Elävät henkilöt
Dipylon-mestari

Dipylon-mestari oli antiikin kreikkalainen vaasimaalari, joka maalasi attikalaista myöhäisgeometrista keramiikkaa. Hän toimi Ateenassa noin vuosina 760–735 eaa. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimpiin teoksiinsa, Dipylon-vaaseihin. Dipylon-mestari on attikalaisen taiteen ensimmäinen yksilöity taiteilija. Hän ja hänen työpajansa erikoistuivat Dipylon-vaaseihin, jotka olivat suurikokoisia hautamuistomerkkeinä käytettyjä amforoita ja krateereja. Hänen nimiinsä on laitettu yhteensä noin 50 tällaista vaasia. Niiden koristelu esittää ihmisiä ja eläimiä geometriselle tyylille tyypillisinä vaasia kiertävinä kuvanauhoina. Aiheet liittyvät yleensä hautajaisiin. == Teoksia == Tiedosto:Oinochoe grazing roe Staatliche Antikensammlungen 6400.jpg|Oinokhoe, n. 750 eaa. Tiedosto:Prothesis Dipylon Painter Louvre A517.jpg|Prothesis. Yksityiskohta krateerista, n. 750 eaa. Tiedosto:Attic Late geometric amphora, Dipylon Painter, 750 BC, NAMA 803, 191231.jpg|Prothesis. Yksityiskohta amforasta, n. 750 eaa. Tiedosto:Warrior Dipylon Master Louvre A558.jpg|Sotilas. Krateerin sirpale, n. 750–725 eaa. Tiedosto:Chariot Dipylon Master Louvre A554.jpg|Vaunut. Krateerin sirpale, n. 725–720 eaa. == Lähteet == == Aiheesta muualla == Luokka:Antiikin kreikkalaiset vaasimaalarit Luokka:Geometrinen kausi
Hotelli Arina

Hotelli Arina, nykyiseltä nimeltään Sokos Hotelli Arina on hotelli-ravintola, joka sijaitsee Pakkahuoneenkadun (entisen Pakkihuoneenkadun) ja Isokadun kulmassa Pokkisen kaupunginosassa Oulussa. Osuuskauppa Arina hankki 1930-luvulla Isokatu 18:ssa sijaitsevan tontin, jolle valmistui vuonna 1939 SOK:n arkkitehdin Armas Lehtisen suunnittelema toimitalo, jonka ensimmäisessä kerroksessa olivat myymälät, toisessa ravintola ja kolmannessa hotelli. Hotellihuoneita oli alun perin 29. Hotelliin saatiin ensimmäisenä oululaisena hotellina vesiklosetti. Talvisodan pommituksissa 1. tammikuuta 1940 hotelli oli vaarassa, sillä Pakkahuoneenkadun vastakkaisella puolella olevaan Puistolaan osui venäläiskoneiden pommi. Vaikka myöhemmin jatkosodan aikana tapahtui myös pommituksia, ne eivät osuneet Hotelli Arinaan. Lähimmät pommit osuivat tontin Kirkkokadun puoleiselle osalle, jossa nykyään on Oulun keskusaukio. Jatkosodan päätyttyä Moskovan välirauhaan syyskuussa 1944 suomalaisille tuli velvollisuus saada saksalaiset poistumaan Suomen alueelta. Tilanne johti siihen, että Pohjois-Suomi evakuoitiin sodan vaaran vuoksi Ruotsiin ja Oulujoen eteläpuolelle. Evakuointia varten perustettiin evakuointiesikunta johtajanaan silloinen Veitsiluoto Oy:n toimitusjohtaja Lauri Kivinen. Toiminnan keskuspaikka oli Hotelli Arina. Tätä ajanjaksoa kesti syys–lokakuun 1944. Hotelli Arinassa tehtiin sodan jälkeisenä aikana useita uudistuksia. Vuonna 1966 hotellihuoneita lisättiin karsimalla muita aiemmin talossa olleita osuuskaupan toimintoja ja asuinhuoneistoja. Hotellihuoneiden määrä oli tuolloin 64. Suurempi remontti tehtiin vuosina 2001–2003, jolloin ainoastaan julkisivu säilyi ennallaan. Hotellihuoneita tuli kaikkiaan 260, sillä rakennusta laajennettiin 7-kerroksisena Pakkahuoneenkadun suuntaisena aina Oulun keskusaukiolle asti. Aiemmin laajennetussa tontin osassa oli sijainnut vuosina 1959–2001 Osuuskauppa Arinan keskusta-alueen kaksikerroksinen Sokos-tavaratalo. thumb|left|250px|Sokos Hotelli Arinan laajennusosa Oulun keskusaukion suunnasta vuodelta 2002. Kuva vuodelta 2009. == Lähteet == Luokka:Oulun hotellit Luokka:Pokkinen
Cwichelm

Cwichelm (k. 636) oli Wessexin kuningas noin 626–636. On epäselvää, ketkä hänen vanhempansa olivat. Anglosaksien kronikka mainitsee hänet kahdessa kohdassa yhdessä Cynegilsin kanssa, mutta ei kerro, ovatko he sukua keskenään. Kuitenkin kronikan myöhäisemmässä kappaleessa kerrotaan, että Cwichelm on Cynegilsin poika. William Malmesburylainen kuitenkin väittää, että Cwichelm oli Cynegilsin veli ja että he hallitsivat yhdessä. Kuvatut tapahtumat viittaavat siihen, että he olivat todennäköisemmin veljeksiä kuin isä ja poika. On myös mahdollista, etteivät he olleet lainkaan sukua toisilleen. Anglosaksien kronikka kertoo, että Cynegils ja Cwichelm löivät walesilaiset Beandumin taistelussa vuonna 614 ja tappoivat 2065 vihollista. Kronikka kertoo myös, että he taistelivat Mercian kuningasta Pendaa vastaan vuonna 628 ja pääsivät sen jälkeen sopimukseen. Beda Venerabiliksen mukaan Cwichelm lähetti Eumerin salamurhaamaan Northumbrian kuninkaan Edwinin. Anglosaksien kronikka ajoittaa tämän tapahtuman vuoteen 626. Kronikka kertoo myös, että Cwichelm kastettiin Dorchesterissa vuonna 636 ja että hän kuoli samana vuonna. Cwichelmillä ja hänen vaimollaan oli yksi poika, Cuthred. == Lähteet == Luokka:Englannin anglosaksikuninkaat Luokka:500-luvulla syntyneet Luokka:Vuonna 636 kuolleet
Heidi Salminen (pikajuoksija)

Heidi Salminen (s. 4. joulukuuta 2003 Jyväskylä) on suomalainen pika- ja aitajuoksija, joka edustaa Jyväskylän Kenttäurheilijoita. Syksystä 2023 lähtien häntä on valmentanut itävaltalainen Viola Kleiser. Sitä ennen häntä valmensi Tuija Helander. Vuonna 2021 Salminen voitti 400 metrin aitajuoksun maailmanmestaruuden Nairobissa järjestetyissä alle 20-vuotiaiden maailmanmestaruuskilpailuissa tuloksella 56,94 sekuntia. Ennen Nairobin kisoja hänen ennätyksensä oli 59,07. Alle 23-vuotiaiden EM-kisoissa Espoossa 2023 juoksi oman alkueränsä viidenneksi ajalla 58,20, joka riitti välieriin. Välierissä Salminen oli oman eränsä kuudes ajalla 58,58, mikä ei riittänyt finaaliin. Hän oli mukana myös Suomen pitkän viestin joukkueessa, joka sijoittui kuudenneksi. Salminen on saavuttanut Kalevan kisoissa pronssia 400 metrin aitajuoksussa 2021. Viestijuoksun SM-kilpailuissa hän saavutti kultaa 4 × 400 metrin ja pronssia 4 × 100 metrin viestissä 2023. Hän on saavuttanut sisäratojen SM-kilpailuissa 300 metrin aitajuoksussa pronssia 2022 sekä viestissä kultaa 2019, 2020, 2021, 2022, 2023 ja 2024. == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 2003 syntyneet Luokka:Elävät henkilöt
Single UNIX Specification

Single UNIX Specification (SUS) on X/Open-konsortion aloittama Unix- käyttöjärjestelmien standardi, jota on nykyisin kehittää The Open Group. Standardi yhdistää neljä Unixiin liittyvää elementtiä: määrittely (kuten SVID), teknologia (kuten SVR4), tavaramerkki ja tuote (kuten UnixWare). Ensimmäinen versio SUS-standardista (SUSv1) oli X/Open Portability Guide (XPG) määrittelyn version 4 "uudelleenpaketointi" (XPG4) ja sisälsi muita X/Open- määrittelyjä kuten X/Open Curses ja X/Open Networking Service. SUSv2 (XPG5) julkaistiin vuonna 1997. SUSv3 yhdistää POSIX-määrittelyn ja Single UNIX Specificationin sisältämät määrittelyt yhdeksi. SUSv4 julkaistiin vuonna 2008. ISO/IEC 9945:2002 -standardi sisältää POSIX ja SUS-määrittelyt. Nykyinen Single UNIX Specification perustuu POSIX-määrittelyyn mutta laajentaa ja päivittää sitä. Käyttöjärjestelmän ei tarvitse käyttää Unixin lähdekoodia ollakseen yhteensopiva: IBM:n suurtietokoneille julkaistu z/OS on sertifioitu yhteensopivaksi. Unix-tavaramerkkiä käyttävä käyttöjärjestelmä on verifioitava SUS-yhteensopivaksi, mutta on useiden Linux-jakeluja tekevien ulottumattomissa kustannuksien ja nopean muutoksen johdosta: SUS-standardin sanotaan menettäneen merkityksensä nykymaailmassa. Ohjelmointirajapintojen standardoinnin sanotaan osoittaneen hyötynsä kun Oracle julkaisi tietokantaohjelmistonsa Linuxille. Unixin kaltainen käyttöjärjestelmä (kuten Linux) voi olla standardin kanssa yhteensopiva, mutta ei ole sertifioitu SUS- standardin mukaiseksi. ISO/IEC 23360-1:2006 -standardoitu Linux Standard Base pyrkii Linux-jakelujen yhteensopivuuteen useiden Unix-standardien kanssa mukaan lukien Single UNIX Specification. == Lähteet == == Aiheesta muualla == * The Single UNIX® Specification, Version 2 * Single UNIX Specification Frequently Asked Questions (FAQ Version 1.11) * Writing applications for Single UNIX Specification, Version 3 * The Single UNIX Specification, Version 4 Luokka:Unix Luokka:Standardit
Jiri Tammilehto

Jiri-Henrik Tammilehto (s. 17. huhtikuuta 1978 Pori) on suomalainen iskelmälaulaja. Tammilehto aloitti lauluharrastuksensa karaoken merkeissä vuonna 2007. Voitettuaan monia karaokekilpailuja hän otti myös kahdesti osaa tangomarkkinakilpailuihin. Tangomarkkinoilla Tammilehto pääsi kahdesti semifinaalikarsintoihin. Vuodesta 2012 lähtien Tammilehto oli esiintynyt tanssilavoilla Tapani Riipan tanssiorkesterin kera. Vuonna 2014 Tapani Riipan tanssiorkesteri muutti nimensä Esperanzaksi. Samana vuonna Tammilehto osallistui myös Kokkolan seudun harmonikkakerhon toimintaan, jossa hän toimii edelleen pääsolistina. Keikkailu jatkuu sekä Esperanzan, Muukalaisten että Kokkolan seudun harmonikkakerhon kanssa (2020). Tammilehto aloitti keikkailun Muukalaiset-kantribändin kanssa vuonna 2019. Hän on keikkaillut ympäri Suomen tanssilavoja ja myös ulkomailla, kuten Ruotsissa ja Espanjassa Teneriffalla. Tammilehto on keikkaillut myös bigbandien, kuten Guardia Nuevan ja YTS:n, kera. Vuonna 2012 Tammilehto julkaisi ensimmäisen levynsä Maxisingle omakustanteena nimellä Jiri-Henrik Tammilehto.https://www.glartent.com/XX/Unknown/507479622621861/Jiri-Tammilehto Levyllä on kappaleet Sielun molli, Kotka etsii kotiaan sekä Suuret saappaat. Hän teki myös levyn vuonna 2014 Esperanza-orkesterin kanssa. Levyllä on kappaleet Kun herään, Alamäki ja Ohtakarin kesä. Tammilehto myös aloitti vuonna 2019 levyjen tekemisen Muukalaisten kanssa. Kappaleita on Kun hämärään piettyy maa sekä Auringonlasku. == Lähteet == Luokka:Suomalaiset iskelmälaulajat Luokka:Vuonna 1978 syntyneet Luokka:Elävät henkilöt
Musatehdas

Musatehdas on UMO Helsinki Jazz Orchestran järjestämä 7-9.luokkalaisille peruskoululaisille nuorille suunnattu musiikkityöpajahanke, jossa oppilaat pääsevät sanoittamaan omia kappaleita ja Umo sovittaa kappaleet. Projektia on järjestetty syksystä 2016 alkaen. Omien kappaleiden lisäksi projektiin kuuluu oppilaiden suunnittelemat tanssikoreografit ja Sami Kontolan vetämänä samba- musiikkia oppilaiden muodostamalla samba-ryhmällä. Projektia vetää Kontolan lisäksi Aija Puurtinen ja Ville Vannemaa. Aija puurtinen pitää oppilaille biisipajan ja biisipajan jälkeen Aija Puurtinen ja Ville Vannemaa valitsevat oppilaiden itse tekemät kappaleet, joihin Umo tekee sovituksen ja kuullaan projektin päätöskonsertissa. Projektissa oli mukana lukuvuonna 2016-2017 Kruununhaan yläaste ja Vuosaaren peruskoulu, 2017-2018 Laajasalon peruskoulu ja Mainingin koulu,2018-2019 Laajasalon peruskoulu ja Hämeenkylän koulu sekä lukuvuonna 2019-2020 Tapiolan koulu ja Suutarinkylän peruskoulu. Luokka:Helsingin kulttuuri
Pastor primarius

Pastor primarius (ensimmäinen kirkkoherra) oli arvonimi, jota käytettiin ennen muuta Tukholman suurkirkon kirkkoherrasta joka samalla oli Tukholman konsistorin preses, (puheenjohtaja). Nimitys tuli käyttöön 1593. Kun Tukholmaan perustettiin hiippakunta 1942, Suurkirkon kirkkoherrasta tuli tuomiorovasti, mutta hänelle myönnettiin arvonimi pastor primarius ja hänelle myönnettiin oikeus kantaa kuorikaapua. Tästä käytännöstä luovuttiin vasta 1989. Nimitys pastor primarius on ollut käytössä myös muualla, etenkin Saksassa. == Lähteet == Luokka:Kirkolliset virat